Nákupné centrum Vajnoria

Nákupné centrum Vajnoria je nákupné stredisko na ulici Pri starom letisku, Bratislava – mestská časť Vajnory. Patrí medzi menšie nákupné strediská v hlavnom meste, výstavba prebiehala od marca 2014 do mája 2015, otvorené bolo 10. júna 2015.http://www.sdetmi.com/podujatia/detail/20267/otvorenie-nakupneho-centra-vajnoria Náklady na výstavbu dosiahli približne výšku 10 miliónov eur. Na ploche 5000 metrov štvorcových má priestor asi 20 predajní a poskytovateľov služieb.http://www.teraz.sk/ekonomika/aktivita-slovensko-maloobchodny-trh/147659-clanok.html

Spádovú oblasť Vajnorie tvorí severovýchodná časť mesta – Vajnory, časť Rače a ľudia dochádzajúci do mesta z priľahlých obcí – Svätý Jur a Pezinok.https://reality.trend.sk/komercne-nehnutelnosti/obchody-vajnoria-postavi-novy-investor Stredisko je otvorené 7 dní v týždni a ponúka bezplatné parkovisko s 218 parkovacími miestami. V stredisku prebiehajú niekedy kultúrne a spoločenské akcie, niektoré sú určené pre deti.http://www.tvnoviny.sk/ekonomika/1812382_objavte-raj-zimnych-nakupov-zlavy-podujatia-pre-verejnost-a-to-zdaleka-nie-je-vsetko V blízkosti Vajnorie sa nachádza prevádzka potravín Lidl. 

 Zoznam obchodov a služieb 
 Potraviny: Tesco, Starý Otec
 Gastro: Hanoi Garden, Wine House
 Oblečenie a obuv: Operatíva, Moimondo, Pepco
 Zdravie a krása: Janes kadernícky salón, Nail institute, lekáreň BENU, Dm-drogerie markt, fitness centrum EfectFit
 Iné: čistiareň Washapp, kvetinárstvo Botanique flower shop, Kinekus, PressPoint, Niké, Kidsworld, Autoservis Vajnoria
(Platné k septembru 2024)

 Verejná doprava 

 Referencie 

 Externé odkazy 
 Oficiálna stránka

Kategória:Nákupné centrá v Bratislave
Kategória:Vajnory
Kategória:Architektúra z 2015